
	1.
	Likumprojekts
 (1) Atbildīgās ministrijas nodrošina, ka Fonda līdzekļi tiek izlietoti atbilstoši šā likuma 4. pantā noteiktiem virzieniem, ievērojot nosacījumus, saskaņā ar kuriem Fondam piešķirti līdzekļi. Informāciju par Fonda līdzekļu izlietojumu atbildīgās ministrijas iekļauj ikgadējā publiskajā pārskatā.
(2) Aizsardzības ministrija sadarbībā ar Iekšlietu ministriju un citām atbildīgajām ministrijām nodrošina ikgadēja pārskata publicēšanu par Fonda ieņēmumiem, izdevumiem un sasniegtajiem rezultātiem oficiālajā tīmekļvietnē.
(3) Ministru kabinets var izdot instrukciju, kas nosaka Fonda finanšu līdzekļu piešķiršanas un izlietošanas kārtību.
	Priekšlikums
Otrajā daļā lūgums precīzāk norādīt, kuras ministrijas oficiālajā tīmekļvietnē publicēs informāciju, jo no likumprojekta redakcijas tas nav viennozīmīgi saprotams. Vienlaikus izvērtējams jautājums par šādas publicēšanas nepieciešamību, ja šī panta pirmā daļa paredz informācijas iekļaušanu katras atbildīgās ministrijas gada publiskajā pārskatā, un tas tiek publicēts attiecīgās ministrijas tīmekļvietnē.
Piedāvātā redakcija
-
	Evija Vārna (IEM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzu papildināt sadaļu ar šādu rindkopu: "Ievērojot, ka Iekšlietu ministrijai civilās aizsardzības, krīzes vadības sistēmas, iekšējās drošības, kiberdrošības un valsts robežas drošības  stiprināšanai un attīstībai būs nepieciešams papildus finansējums, tas paredzams no Fonda līdzekļiem (piemēram, finansējums valsts aizsardzības operacionālo plānu īstenošanai nepieciešamās infrastruktūras izveidei iekšlietu dienestu reaģēšanas spēju stiprināšanai, Valsts policijas reaģēšanas spēju kapacitātes stiprināšanai hibrīdkara apdraudējuma gadījumā, speciālo radiolīdzekļu iegādei valsts aizsardzības un drošības vajadzībām, Iekšlietu ministrijas padotības iestāžu funkciju izpildei nepieciešamā bruņojuma iegādei, civilās aizsardzības kapacitātes stiprināšanai, tai skaitā trauksmes apziņošanas sistēmas modernizēšanai, dronu pretdarbības kapacitātes stiprināšanai, Latvijas Valsts radio un televīzijas centra izveidotās robežu uzraudzības infrastruktūras uzturēšanai un kritiskās infrastruktūras noturības stiprināšanai pret kiberdrošības apdraudējumiem).”
Piedāvātā redakcija
-
	Evija Vārna (IEM)

	3.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Priekšlikums
Lūdzu aizpildīt sadaļu, ievērojot, ka nepieciešams veikt grozījumus Valsts aizsardzības finansēšanas likumā un Ministru kabineta 2025.gada 1.jūlija noteikumos Nr.400 "Gada pārskata sagatavošanas kārtība".
Piedāvātā redakcija
-
	Evija Vārna (IEM)



